Χάμφρεϋ Γ΄ ντε Μπόουιν

Ο Χάμφρεϋ Γ΄ ντε Μπόουιν, αγγλ.: Humphrey III de Bohun (πριν από το 1144 – Δεκέμβριος 1181) τού Κάστρου Τρόουμπριτζ στο Γουίλτσιρ και τού Κάστρου Κάλντικοτ στη νοτιοανατολική Ουαλία, 5ος φεουδαρχικός βαρόνος τού Τρόουμπριτζ,  ήταν Αγγλο-Νορμανδός ευγενής και στρατηγός, που υπηρέτησε τον βασιλιά Ερρίκο Β' ως λόρδος υψηλός κοντόσταυλος τής Αγγλίας.

 Καταγωγή 
Ήταν γιος και κληρονόμος τού Χάμφρεϊ Β΄ ντε Μπόουιν (απεβ. το 1164/1165) τού Κάστρου Τρόουμπριτζ και τού Κάστρου Κάλντικοτ, 4ου φεουδαρχικού βαρόνου τού Τρόουμπριτζ,  από τη σύζυγό του Μαργαρίτα τού Χέρεφορντ, κόρη τού Μάιλς ΦιτςΓουόλτερ τού Γκλόστερ 1ου κόμη τού Χέρεφορντ, λόρδου τού Μπρέκνοκ (απεβ. το 1143), σερίφη τού Γκλόστερ και κοντόσταυλο τής Αγγλίας, από τη σύζυγό του Σίβυλλα ντε Νεφμαρσέ.

 Σταδιοδρομία 
Στις 29 Σεπτεμβρίου 1165 είχε διαδεχθεί τα κτήματα τού πατέρα του, όταν χρωστούσε 300 μάρκα ως φεουδαρχική ανακούφιση για τη βαρονία. Από το 1166 και μετά κατείχε την κληρονομιά τής μητέρας του, τόσο τα εδάφη της στο Μπόουιν στο Γουίλτσιρ, όσο και την κληρονομιά της από τον πατέρα και τούς αδελφούς της.

Ως κοντόσταυλος, ο Χάμφρεϋ τάχθηκε με τον βασιλιά Ερρίκο Β΄ κατά την Εξέγερση τού 1173-1174. Τον Αύγουστο τού 1173 ήταν με τον βασιλιά και τον βασιλικό στρατό στο Μπρετιγι στη Γαλλία. Αργότερα την ίδια χρονιά, αυτός και ο Ριχάρδος ντε Λυσύ ηγήθηκαν τής λεηλασίας τού Μπέργουικ-γιουπόν-Τουήντ και εισέβαλαν στο Λόθιαν, για να επιτεθούν στον Γουλιέλμο Α΄ βασιλιά τής Σκωτίας, ο οποίος είχε ταχθεί με τούς επαναστάτες. Επέστρεψε στην Αγγλία, και έπαιξε σημαντικό ρόλο στην ήττα και αιχμαλωσία τού Ροβέρτου ντε Μπώμοντ κόμη τού Λέστερ, στο Φόρναμ. Μέχρι το τέλος τού 1174 βρισκόταν στη Νορμανδία, όπου παρακολούθησε τη Συνθήκη τού Φαλέζ μεταξύ τού Ερρίκου Β΄ και τού Γουλιέλμου Α΄ τής Σκωτίας.

 Οικογένεια 
Κάποια στιγμή μεταξύ Φεβρουαρίου 1171 και Πάσχα 1175 νυμφεύτηκε τη Μαργαρίτα τού Χάντινγκτον,  χήρα τού Κόναν Δ΄ δούκα τής Βρετάνης (απεβ. το 1171) και κόρη τού Ερρίκου τής Σκωτίας 3ου κόμη τού Νορθάμπερλαντ, 3ου κόμη τού Χάντινγκτον, γιου τού βασιλιά Δαυίδ Α΄ τής Σκωτίας και τής βασίλισσας Μωντ 2ης κόμισσας τού Χάντινγκτον.  Έχει υποστηριχθεί ότι σύζυγος τού Χάμφρεϋ ήταν η Μαργαρίτα που παντρεύτηκε τον Πέδρο Μανρίκε δε Λάρα, έναν Ισπανό ευγενή, αλλά υπάρχουν αποκλίσεις στη θεωρία. Μέσω τού γάμου του έγινε κουνιάδος τού εχθρού του, Γουλιέλμου Α΄ τής Σκωτίας. Με τη Μαργαρίτα απέκτησε απογόνους, όπως:
 Ερρίκος, 1ος κόμης τού Χέρεφορντ,  ο οποίος χρίστηκε κόμης τού Χέρεφορντ από τον βασιλιά Ιωάννη τον Απρίλιο τού 1200. 
 Mατθίλδη.
 Μαργαρίτα, παντρεύτηκε τον Βάλεραν ντε Μπώμοντ 4ο κόμη τού Γουόρικ.

 Το τέλος και η ταφή 
Σύμφωνα με τον Ροβέρτο τού Τορινί, στα τέλη τού 1181 ο Χάμφρεϋ ενώθηκε με τον Ερρίκο τον Νεαρό Βασιλιά στην ηγεσία ενός στρατού, εναντίον τού Φιλίππου τής Αλσατίας κόμη τής Φλάνδρας, σε υποστήριξη τού βασιλιά Φιλίππου Β' τής Γαλλίας, κατά τη διάρκεια τής οποίας απεβίωσε.  Τάφηκε στη μονή Λάνθονυ Σεκούντα στο Γκλόστερσιρ, το οποίο ιδρύθηκε το 1136 από τον εκ μητρός παππού του Μάιλς ντε Γκλόστερ 1ο κόμη τού Χέρεφορντ, ως δευτερεύουσα κατοικία για τούς μοναχούς τής μονής Λάνθονι στην Κοιλάδα τού Έουγιας, σε αυτό που είναι τώρα το Μονμάουθσιρ τις Ουαλίας.

Πρόγονοι

 Αναφορές 

 Πηγές 




Κατηγορία:Αγγλονορμανδοί
Κατηγορία:Οικογένεια ντε Μπόουιν